《君子行》
明代·朱诚泳

君子防未然，所贵远嫌疑。莫登权倖门，莫交寡妇儿。

权门苟栖托，终当被人訾。孤儿一与交，将疑私乃慈。

拾尘与掇蜂，圣贤尚蒙欺。瓜田及李下，君子当慎之。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。